**OIKONOMIKO ΠΑΝΕΠΙΣΤΗΜΙΟ ΑΘΗΝΩΝ**

**ΓΡΑΜΜΑΤΕΙΑ ΤΜΗΜΑΤΟΣ   
ΔΙΟΙΚΗΤΙΚΗΣ ΕΠΙΣΤΗΜΗΣ & ΤΕΧΝΟΛΟΓΙΑΣ**

**ΑΝΑΚΟΙΝΩΣΗ**

*Ανακοινώνεται στους φοιτητές που συμμετέχουν στο πρόγραμμα ανταλλαγής φοιτητών ERASMUS+ ότι:*

***ΔΕΝ*** *επιτρέπεται να εξεταστούν στα μαθήματα του εξαμήνου κατά το οποίο έλειπαν στο εξωτερικό στο ΔΕΤ, ακόμα και αν βρίσκονται στην Ελλάδα την αντίστοιχη εξεταστική περίοδο. Αυτό υπαγορεύεται από το γεγονός ότι δεν γίνεται ο φοιτητής να φέρεται ότι φοιτά και παρακολουθεί μαθήματα σε δυο πανεπιστήμια ταυτόχρονα. Διαδικαστικά οι φοιτητές θα κάνουν κανονικά την δήλωση μαθημάτων για τα μαθήματα που παίρνουν στο εξωτερικό (και για τυχόν προηγούμενα) έτσι ώστε να μπορούν να τα εξεταστούν τον Σεπτέμβριο.*

***Εξεταστική Σεπτεμβρίου****: οι φοιτητές μπορούν να εξεταστούν σε όλα τα μαθήματα που έχουν δηλώσει.*

***Εαρινό εξάμηνο:*** *Ιδιαίτερα για τους φοιτητές που θα λείπουν το εαρινό εξάμηνο δίνεται η δυνατότητα συμμετοχής των φοιτητών σε εξέταση με απαλλακτική πρόοδο πριν τις διακοπές των Χριστουγέννων (εφόσον αυτή καλύπτει την ίδια ύλη με την εξεταστέα ύλη του μαθήματος) ή απαλλακτική εργασία. Η παροχή αυτών των επιλογών ισχύει για όλους τους φοιτητές και έγκειται στη διακριτική ευχέρεια του διδάσκοντα, εφόσον εξαρτάται από την ύλη κάθε μαθήματος.*

***Πρακτική άσκηση:*** *Οι φοιτητές του προγράμματος Erasmus μπορούν να αξιοποιήσουν τη δυνατότητα που δίνει η πρόσφατη απόφαση του τμήματος και να κάνουν την πρακτική τους άσκηση σε χειμερινό εξάμηνο όταν έχουν περάσει με επιτυχία τον απαραίτητο αριθμό μαθημάτων.*

***Εργασίες****: Οι φοιτητές έχουν τη δυνατότητα να παραδίδουν τις εργασίες των μαθημάτων που έχουν χάσει λόγω απουσίας στο εξωτερικό στη διάρκεια των καλοκαιρινών διακοπών ώστε να συνεκτιμηθούν στην εξεταστική του Σεπτεμβρίου. (Δεν μπορούν πάντως να παραδίδουν εργασίες στο εξάμηνο κατά το οποίο απουσιάζουν στο εξωτερικό).*

Από τη Γραμματεία